EELNÕU

NARVA   LINNAVALITSUS
K O R R A L D U S

Narva                                                                                        ____2013 nr____

Õpilaste arvu suurendamine
Narva Soldino Gümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda laekus 17.09.2013. a Narva Soldino Gümnaasiumi kiri nr 2-11/127, milles teeb õppeasutuse direktor ettepaneku suurendada klasside täitumuse ülemise piirnormi asutuse põhikooli klassides 2013/2014 õppeaastaks. Klasside täitumuse ülemiste piirnormide suurendamisele on Narva Soldino Gümnaasiumi hoolekogu nõusoleku andnud ning kõik tervisekaitse- ja ohutusnõuded on täidetud.
2. Õiguslikud alused.

2.1 Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast.
2.2 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle käesoleva paragrahvi lõikes 1 sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2.3 Narva Linnavolikogu delegeeris 23.09.2010. a määrusega nr 31 põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.
Suurendada õpilaste arvu Narva Soldino Gümnaasiumi põhikooli klassides 2013/2014 õppeaastaks järgmiselt:
3.1 1.A, 1.C, 5.B ja 6.B klassid – kuni 28 õpilaseni;
3.2 1.D ja 5.A klassid – kuni 26 õpilaseni;
3.3 4.B klass – kuni 27 õpilaseni;
3.4 6.C klass – kuni 29 õpilaseni.

4. Rakendussätted.

4.1 Tunnistada kehtetuks Narva Linnavalitsuse 23.09.2009. a korraldus nr 1067-k „Klassi täituvuse piirnormi kehtestamine Narva Soldino Gümnaasiumis“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

